



BIBLIOTEKA GLASNIKA SRCA ISUSOV 


Travanj 1938 


God. I. 


Izdaje: Uredništvo Glasnika Srca Isusova, Zagreb I. 147. 
Palmotićeva ul. 31. Cijena knjižici: 1 Dinar. 
Narudžbe prima: Uprava Glasnika Srca Isusova 
Zagreb I. 147. Palmotićeva ul. 31. 

Tiskara: Glasnika Srca Isusova — A. Alfirević D. I. 



KATOLIČKA DJEVOJKA 
KATOLIČKA MAJKA 


Sastavio NIKOLA BUL JAN D. I. misionar 


DRUGO POPUNJENO IZDANJE 


S dopuštenjem Nadbiskupskog 
Duhovnog Stola u Zagrebu od 
5. ožujka 1938. godine — i 
Starješinstva Družbe Isusove od 
24. ožujka 1938 god. broj 24 






KATOLIČKA DJEVOJKA 
I KATOLIČKA MAJKA 



1. Najvažniji korak u životu. 


Što bi bilo od zgrade da popuste temelji? 
Srušila bi se i najdivnija građevina, jer bez 
čvrsta temelja nema ni čvrste zgrade. Takova 
jedna divna građevina jest i katolička o- 
bitelj. A temelji i glavni stupovi zgrade 
jesu muž i žena. Dolazi dvoje na vjenčanje — 
on i ona. Oni i ne slute, koliko će potomaka još 
iza njih živjeti kroz čitava stoljeća. Ovdje se 
-postavlja temelj. Ovdje valja najviše paziti, 
koga uzimaš i s kime se združuješ, jer katoli- 
čka je ženidba do smrti nerazrešljiva. Zar to 
onda nije najvažniji korak u životu? Zato pra- 
vo vele: »Kad polaziš u rat, moli se jedamput. 
Kad polaziš na more, moli se dvaput. Kada se 
ženiš, moli se tri puta.« I blago onom, koji t- 
čini, jer o tvome bračnom drugu ovisi v<> 
i tvoja životna sreća. < / 

2, Koga da ne uzmeš? 


y 


Prvo ne uzimaj onoga, koji ne ljubi dra- 
goga Boga, jer takav sigurno nije sposoban, da 
bude drugom i pratiocem kroz život pravoj ka- 
toličkoj djevojci i ženi. Drugo ne uzimaj onoga, 
koji nije iste vjere s tobom. Radi se o duši 
tvojoj i tvoje djece, I tu ne vjeruj puno raznim 
obećanjima. Drugačije se govori u strastvenom 
oduševljenju prije ženidbe, a drugačije iza to- 
liko i toliko vremena, kad ohladi prvi žar. 


Desilo se ovo na jednim misijama: Misio- 
nar slučajno prolazio kroz župnikovu kancela- 
riju i tu ugleda mladića s djevojkom. Župnik 
upita misionara: »Što mislite, velečasni oče? 

Evo, djevojka moli dozvolu, da sklopi ženidbu 
s ovim mladićem, a on nije katolik.« Misionar: 
»Ne, djevojko, to ne činite.« Tada skoči mla- 
dić kao lav: »A, svećeniče, poznate li vi mene?« 
— »Ne, mladi prijatelju, ja vas ne poznam.« — 
»Kako vi dakle možete svjetovati djevojci da ne 


sklopi braka sa mnom?« — »Da, ta vi niste ka- 
tolik.« — »Ne, to ja nisam i ne ću biti. Ali što 
to škodi? Zar ja nisam pošten čovjek?« — »To 
ja ne niječem. Ali dvije viere u istoj sobi, to 
nije dobro.« — »A zašto ne? Ona može vjero- 
ti što hoće. I djeca mogu biti katolička. Pa 
na, moguće i ja postanem katolikom, a mo- 



I nisu poslušali misionara. Oni se uzeli i 
vjenčali sa svim uvjetima, koje traži katolička 
Crkva. Iza šest mjeseci dolazi misionar u istu 
župu. Tada mu govori župnik: »Sjećate li se one 
djevojke, što je tražila vjenčanje s nekatolikom? 
Vjenčala se, premda ste joj drugo svjetovali. Ali 
nesretnica sad plače, ne može je nitko utješiti. 
Sad posve drugačije . . .« »Kamo ćeš ti?« pita 
je muž. — »U crkvu.« »Zašto?« — »Danas je 
naša svetkovina.« »Ništa zato!« viče on. »Nisam 
te ja uzeo, da mi po crkvama hodaš. Ti ćeš ostati 
danas kod kuće! Ako ti se hoće u crkvu pođi 
radije večeras sa mnom u kazalište na predsta- 
vu. Ili misliš li, da sam ja proklet?« Tu još do- 
lazi majka muževa, pa otac i svi na nju jadnicu. 

Iza 15 godina došao opet misionar u ovu 
župu. Neka žena pozove ga u župnikovu kance- 
lariju. »Poznate li me, velečasni?« »Kako bih 
vas poznavao? Ja svake godine vidim tolike ti- 
suće novih lica.« — »Sjećate li se jedne djevoj- 
ke pred 15 godina, kojoj ste baš ovdje rekli, neka 
ne uzima za muža nekatolika, protestanta. Ja 
sam ona! . . . O kako sam često mislila na vas 
i kajala se, što vas nisam poslušala. Danas ja 
moram seliti iz kuće skupa sa svojom djecom. 
Muž mi se prijeti, da će me iz puške ubiti, ako 
ikada još pođem k sv. Misi. O da sam vas po- 
slušala!« 


3. Koga da uzmeš? 


Od svih ponuda, molba i prošnja, koje ćeš 
ti, djevojko, dobiti s raznih strana, biraj onog 
mladića, koji je najviše prema tvojoj naravi, tvo- 
jim nagnućima i tvom društvenom položaju. Dvi- 
je slične naravi, kako se one lijepo slažu! Imati 
ista nagnuća duše i srca pa imati i muža, koji 
ljubi Boga i svetu vjeru, kako je to ugodno u 
životu! A napokon u istom društvenom položaju, 
jer obično se bolje slažu, kad učitelj uzme uči- 
teljicu, a seljak seljačku djevojku, negoli kad 
seoski gazda uzme doktoricu za ženu i si. 

Čuvaj se, da te ne zavede oko i čuvstvo, ne- 
go ravnaj se razumom. Radi se o cijelom tvom 
životu, a ne o par mladenačkih godina. Ne budi 
kao ona djevojka, koja govorila starcu župniku: 
»E, velečasni, i oko hoće imati svoje,« a iza dva 
tjedna dolazi zakrvavljenih očiju i punih suza, 
sva isprebijana od mladog si muža, ali pijanca. 
Šta joj je drugo mogao odgovoriti starac žup- 
nik: »Vidiš, dijete Božje, sama si rekla — i oko 
hoće imati svoje!« 

Bogataš tvorničar udavao kćerku i daje joj 
200.000 dinara. Zaručnik napiše ocu njezinu: »Do- 
dajte još 100.000, inače ne uzimam Vaše kćeri.« 

»Kćerko, što ćemo raditi? Evo ne će da te 
uzima, ako mu još 100.000 ne doneseš.« — »Pa 
podaj, oče.« I otac je dao, ali na dan vjenčanja, 
kad je kćerka stajala pred oltarom i svećenik 
pitao, hoće li uzeti ovdje nazočnoga za svoga 

zakonitog muža, zaručnica glasno odgovori na 
zaprepaštenje cijele crkve: »Ne ću, jer on ne 
uzima mene, već moj novac!« Brzo posjedali u 
kočije i razišli se svojim kućama. 

Ne kažem, djevojko, da ti ovako učiniš 
pred oltarom, ali pazi prije dolaska pred oltar 
i dobro gledaj, koga da uzmeš, jer nije sve 
zlato, što se svijetli. Pazi i gledaj, da li on više 
voli tebe, ili tvoje blago i bogatstvo. 

4. Moli i slušaj. 

Svaka ti novina govori o ministrima, kra- 
ljevima i ratovima i o velikim silama ovoga 
svijeta, a o jednoj samo velikoj sili ništa se 
ili vrlo malo govori, a ta velika sila jest mo- 
litva. Milijuni i milijuni vjernika svaki dan ša- 
lju svoje molitve Svevišnjemu. 

Mi otvaramo rudokope zlata u Kaliforniji 
i rudokope dragog kamenja u Transvalu silom 
ruku i strojeva, teškim i mučnim radom, ali 
riznice neba otvaramo na molitvu sklopljenim 
rukama. Hoćemo li blago zemaljsko, onda zna- 
či: dan za danom radi, radi! Hoćemo li blago 
nebesko onda treba iz dana u dan moliti i mo- 
liti bez prestanka. 

I tebi, djevojko, treba mnogo pomoći i za- 
štite s neba uviiek i svagdje, a osobito u ovom 
najvažnijem koraku života, pa zato moli. 

Moli se napose i najviše Majci Božjoj, 
jer ti znaš, kako o njoj veli sv. Crkva: »Od vi- 

Marijo, Maj- 
ko ljubljena, 
Ti Majko dra- 
gog spomena! 
S tvog Djevo, 
svetog imena 
U srcu slast 
je milena. 


jeka se čulo nije, da si koga zapustila, koji se 
tebi u zaštitu utekao i tvoj u pomoć zatražio.« 

Moliš li se svaku večer? — Ne umorna 
sam. — Pazi, djevojko! Kad bih ti rekao: ako 
sutra uvečer klekneš i pomoliš se, pasti će s 
neba na tvoj molitvenik 1000 dinara, da li bi 
se onda molila? O sigurno! Za te novce kupila 
bi sebi lijepu opravu i nakite i sve što treba 

za udaju. Dakako, ti bi kleknula i da pane 10 
dinara, a moguće i za komadić šećera . , . , , 
Stidi se! A za Boga ne ćeš ... A molitva je 
više nego sav novac i sve blago svijeta. 

Slušaj i poštuj oca i majku, to je drugo, 
što ti preporučujem, katolička djevojko, jer ta- 
kovima obećaje Bog u četvrtoj zapovijedi, da 
će dugo živjeti i da će im dobro biti na zemlji. 
Bit ćeš onda i sretna sa svojim budućim mu- 
žem, jer Bog će vam dati svoj blagoslov. 

»Oče, dopusti da danas s društvom zaplo- 
vim u čamcu po ženevskom jezeru.« molila tako 
jednog jutra bogata kćerka jedinica svog oca u 
Švicarskoj. — »Ne, draga kćerko, to ne dopu- 
štam. Sve radije, ali ne takova izleta.« Otac iza- 
šao iz kuće i otišao u ured. Ali kćerka sva za- 
plakana pristupi majci, pa će sad suzama ispro- 
siti od majke ono, što nije mogla od oca. I 
majka popusti. Veselo pohiti kćerka u čamac i 
vozila se sa svojim društvom. O podne otac se 
vraćao iz ureda i putem mu govori kolega, ka- 
ko se jutros dogodila nesreća na jezeru, utopilo 
se više mladih djevojaka, jer im se čamac pre- 
vrnuo. »I moja je kćerka htjela jutros na jezero, 
ali kako sam sad sretan, što joj nisam dopustio!« 
U tim mislima otac dolazi kući, traži kćerku, a 
nje nema. Taj čas otvaraju se širom vrata nje- 
gova stana, a na nosilima nose mrtvo tijelo nje- 
gove kćerke. Otac zadršće, a zdvojno proplače 
majka, ali sad je sve prekasno, jer kćerka se 
utopila i sad je mrtvu unose u kuću. 

5. Najljepši vijenac. 

Nije to vijenac od biserja i dragog kamenja 
nego to je duhovni vijenac, koji resi dušu pleme- 
nite djevojke. Svaka krepost u djevojačkoj duši 
nešto je puno ljepše i divnije nego svi biseri i 
drago kamenje. Čedna i skromna djevojka, po- 
božna i ponizna djevojka, to je veći ures svijeta 
nego najljepše bašče i najšareniji vrtovi. I ple- 
menit i dobro odgojen mladić doista traži ta- 
kovu djevojku. 

Bizantski car Teofil bio kao dijete krasno 
odgojen od svoje pobožne majke carice Eufro- 
zine. Kad došlo vrijeme da se car ženi, pristu- 
pi mu majka i reče: »Sinko, došao je čas da se 
pobrineš za nasljedstvo na prijestolju. Sazvala 
sam najljepše djevojke Istoka u našu bisernu 
dvoranu. Moli Boga za dobar izbor, jer je to 
važnija stvar za te nego cijelo carstvo. Odmah 
ti pružam životopis svake od pozvanih. Prouči 
i biraj! Ovu zlatnu jabuku s draguljima podaj 
odabranoj.« 

Na određeni dan čekaju djevojke poreda- 
ne u dvorani. Car sa svakom progovori, ali ni- 
jednoj nije dao zlatne jabuke. Zadnja bila Teo- 
dora, opisana kao mudra i vrlo dobro odgojena 
djevojka. Njoi pruži car zlatnu jabuku s rije- 
čima: »Kada bih uzimao u ženidbu samo tijelo, 
druge bi imale prednost, ali jer ženidba spaja 
nada sve duše, ti si mi po svojim krepostima 
prva među svima.« I bila je to sveta i mudra 
carica i sretan car Teofil uz nju. 



6. Čista pred oltar. 

Vele, da tri stvari potječu iz samog ze- 
maljskog raja: cviieće po livadama, zvijezde na 
nebu i nevine oči. A koliko lakoumne mladeži 
izgubi nevinost i nečista dolazi pred oltar na 
vjenčanje! Najljepši su biser svoje mladosti no- 
gama pogazili. 

Andersen pripovijeda u svojoj knjizi »Sli- 
kovnica bez slika« o indijskoj djevojci, kako za 
tihe noći, obasjana mjesečinom, silazi polagano 
i šuteći k svojoj svetoj rijeci Gangesu. U ruci 
nosi goruće svijetlo. Pitat će bogove, da li još 
živi njezin zaručnik ili ne. Oprezno postavi 
svjetiljku na valove goleme rijeke i pušta, nek 

je ponesu sa sobom. Svjetiljka krenu, a djevoj- 
ka s čeznućem gleda za njom. Svijeća se skliže 
valovima, svjetluca i titra upravo tako kao i 
njeno srce. Tad pada djevojka na koljena i 
moli se, a uljenica s titravim svijetlom plovi 
sve dalje, još se ne gasi. I puna radosti glasno 
zaviče u tihu noć: on živi! a s brda i obala od- 
jekuje ponovno: on živi . . . Ali u travi kraj 
nje plazi zmija otrovnica, a u času najvećeg 
zanosa zmiia uštrca u djevojku svoj otrov, i u 
grčevitim bolima umire djevojka na obalama 
Gangesovih voda. 

Mnoga zaručnica u zanosu prve ljubavi kli- 
če od veselja, malo pazi na pogibeljno tlo, na 
kome se nalazi i gledajući svjetiljku ijubavi pu- 
šta, da je ugrize ljutica zmija smrtnog grijeha 
pa gubi djevičanstvo. Uveo je cvijet već kod 
prvoga daška proljetnog lahora . . . 

Čovječje je biće stvoreno za krepost. Čitava 
naša narav traži i čezne za čistoćom. Sveta či- 
stoća, to je kraljevska kruna na čelu djevoj- 
činu. Kad nju zbaci, zbacila je najdivniji ures 
svoje djevojačke dobi. A tko nju neokaljanu 
sačuva, s kraljevskim ponosom može stupiti 
pred oltar i svom mužu pružiti najljepši dar 
mladosti svoje. Ona mu daje čisto tijelo i čistu 
dušu, neka Krist blagoslovi njihov brak, iz ko- 
ga će prolepršati novi anđeli, čiste nevine dječje 
duše, novi članovi ljudskoga društva, ali i novi 
baštinici kraljevstva nebeskoga. 

7. Priprava za vjenčanje. 

Treba se dobro ispovjediti. Dapače tu uči- 
telji duhovnog života svjetuju, da učinite veliku 
ispovijed od cijeloga dosadanjeg života. Pro- 
misli, da je to najvažniji korak u životu pa zato 
treba potpuno očistiti dušu. Zato bar mjesec 
dana prije vjenčanja pristupi ispovjedniku i re- 
ci: ovo i ovo sam sagriješila, dok sam išla u 
školu, ovo poslije osnovne škole, a ovo ovih 
zadnjih godina — i velika je ispovijed gotova. 
Onda će biti vrlo lako obaviti onu običnu ispo- 
vijed na sam dan vjenčanja. 

A zašto toliko duhovne priprave? Zato, jer 
jedino onaj, koji ima u svojoj vlasti požude i 
naravne nagone, može u ženidbi osjetiti pravu 
sreću i zadovoljstvo. Mnogi mladić i djevojka, 
kad stupaju u bračni život, misle posve druga- 
čije, ali će ih zbilja života poučiti, da strast ne 
pozna granice ni mjere, i da upravo oni trenuci 
raspojasanosti proizvode odvratnost i gnjušenje 
i mrzost na cijeli bračni život. 

Sreća je ženidbenog staleža u međusobnoj 
ljubavi. Ali ako ova ljubav bude samo tjelesna 
i sj etilna, a ne nastani se u srcu i duši, onda 
će trajati samo tako dugo, dok tijelo i sjetila 
omamljuju, a čim to počne venuti i ginuti, ne- 
stat će ljubavi i sreće. 

Zato već za vrijeme upoznavanja i pripra- 
ve za ženidbu treba, da mladić i djevojka po- 
sebno i budno paze, da njihova ljubav bude i 

duhovna i da se ne odnosi samo na tiielo. Zato- 
neka im je glavno međusobno poštovanje, a 
ne strast. Već je po samoj naravi shvatljivo, 
da se ljubljena osoba ukazuje u jačem i ljepšem 
svijetlu; da je djevojka zaljubljenom mladiću 
neke vrsti nadzemaljskom prikazom ili anđe- 
lom. On na nju gleda kao na svoju zvijezdu, 
na ideal i idol. Sve, štogod on pozna kreposno i 
uzvišeno, sve to on vidi utjelovljeno u njoj. Iz 
tog proizlazi sav onaj viteški duh, s kojim je 
on susreće, pa ona nježna pažnja i obzirljivi 
takt kod razgovora i zabave. 

Ali kako najedamput postaje sve to druga- 
čije, ako se u taj odnošaj umiješa grijeh, neči- 
stoća. U času strastvenog oduševljenja ne opa- 
žaju oni još to, ali čim dođu nasamo i pogleda- 
ju u svoju savjest, oni se zastide pred samim 
sobom. A ako se to dogodi možda drugi i treći 
puta, tada nije moguće, da dobro odgojena dje- 
vojka ima poštovanje pred mladićem, koji se 
toliko ponizio pred njom. Isto tako mladić ne 
može više imati onog viteškog vladanja spram 
djevojke, koja više ne pozna stidljivosti ni čed- 
nosti, jer ništa tako visoko ne podiže djevojku 
u očima mladića kao njezina neokaljana čistoća. 

Divotno je rumenilo svježe zore, oku godi 
titraj večernjice zvijezde, ushićuje zvjezdicama 
osuto nebo, lijep je izlaz i zalaz sunca, ali još 
ljepša je u svom sjaju sveta čistoća očima Bož- 
jim i ljudskim. Ne ćemo naći krasnijih stranica 
ni u Svetom Pismu ni u svjetskoj književnosti 

negoli su one, gdje se opisuje i crta sreća ne- 
dužnog srca i raj nevine duše. — No zato je 
tim grozniji prizor pale djevojke i razbludnog 
mladića. Sv. Jeronim piše jednoj ovakovoj ne- 
sretnici: »Ti si prije bila blistava zvijezda u ruci 
Gospodina, a sad si se pretvorila u crni ugljen. 
Nesretnice, koja si nekoć ljeskala poput zlata, 
sad si postala ružna poput blata na cesti.« 

8. Nekoliko primjera. 

Bogati engleski turista zateče na samotnoj 
planinskoj livadi mladu pastiricu s njezinim 
stadom. Odmah pristupi k njoj i počne da pri- 
povijeda sramotne šale i neslane doskočice. Kad 
opazi, da time ne može predobiti djevojke, iz- 
vadi svoju kesu punu novaca i ponudi. I gle! 
Sad usplamti u njoj ponos djevojački. Ustane 
i jakim glasom zaviče, da su odjekivale gorske 
hridi i alpske doline: »Zar mislite, da sam ja 
takova?« Pred tolikom odlučnošću ustukne i 
uzmakne napadač te zastiđen počne bježati niz 
strme vrhunce, a ponosna je djevojka gore sta- 
jala ponosna i krasna kao umjetnikovom rukom 
isklesani bijeli kip anđela. 

Blizu grada Halla u Tirolu diže se na ob- 
ronku brda lijepa kapelica. Spomenik je to ne- 
dužnoj djevojci Gertrudi Angrer, koja tu um- 
rije u borbi za svetu čistoću. Zavodnik ju je 
molio i nagovarao, ali njezin je odgovor bio: 
»Dovijeka ne!« On ju je iza toga u divljem bije- 
su strasti na mjestu ubio. 

Dvoie zaručenih već bilo oglašeno u crkvi i 
za kratko vrijeme imalo je biti vjenčano. Jedne 
nedjelje pozove zaručnik svoju zaručnicu na 
izlet u planine. Ona kao poslušna i skromna 
djevojka zamoli dozvolu u majke. Majka je pak 
vidiela u tome posebnu pogibao i zabrani kćerki. 
Sad dolazi sam zaručnik: »Gospođo, zar se vi 
tako malo pouzdavate u mene? Zar sam ja po- 
kvaren?« — »Nikako, mladi gospodine! AH 
ljudi ostaju ljudi, i dok je ona još u mojoj vla- 
sti, ja je same u planine ne puštam.« — »Do- 
bro, ja ie onda ne uzimam. Vjenčanje se ne će 
obaviti.« 

Strašan je to udarac za majku i za kćerku. 
Sve već pripravljeno. A šta će na to ljudi? 
Ipak junačka majka ustraje u svojoj odluci. 
Ona će čuvat nevinost svoje kćerke. Zaručnik 
ioš nije otišao. Čas gleda kćerku, čas majku pa 
će napokon poniznim i blagim glasom duboko 
ganut: »Da, ne trebamo ići na izlet. O kako 
anđeoski čista mora da je vaša kćerka, kad je 
čuva tako brižna majka! O kako se radujem, 
da smijem takovog anđela povesti pred oltar!« 
I primirje je sklopljeno. Pobijedila je junačka 
majka na veliko zadovoljstvo i zaručnika i za- 
ručnice. 


9. Ples. 

Sv. Franjo Saleški ovako veli o plesovima: 
»To su kao puževi pripravljeni za jelo. I naj- 
bolji nisu puno vrijedni. Ako ih baš hoćeš 
da je’deš, onda gledaj, da barem budu dobro 
kuhani. Tako i tvoj ples neka je čedan i ple- 
menit.« Što bi istom svetac rekao o današnjim 
modernim plesovima!! 

Pred više godina doputuje u Sjedinjene 
Države Amerike engleski princ Artur. U en- 
gleskom poslanstvu bio priređen elitni ples u 
počast visokog gosta. Skupilo se najotmenije 
društvo, u kojem se našao i katolički general 
Sherman s kćerkom. Glazba zasvira, a princ za- 
moli generalovu kćer za ples. Ona ga otvore- 

no pogleda i reče: »Kao katolikinja ne mogu 
plesati ovog plesa, jer nije pristojan . . .« 

Princ se nešto iznenadi. Svi napeto išče- 
kuju, što će učiniti, jer mu je djevojka odbila 
ponudu. Ali princ je shvatio ovu pobožnu re- 
ligioznu dušu i baš ovakova mu se svidjela. Nije 
tražio drugog društva nego ostade s ovom dje- 
vojkom u razgovoru, dok nije glazba započela 
novi, pristojniji ples. Ne potraja dugo i princ 
šalje iz Engleske darove »onoj mladoj katoli- 
kinji, koju od svih Američanki najviše poštuje 
i ljubi«. Ta ponosna katolička djevojka vjen- 
čala se s engleskim princom 1. listopada 1874., 
a sam sv. Otac Papa pošalje mladencima svoj 
apostolski blagoslov. 

Bio mlad svećenik i kada je krstio prvo di- 
jete, sačuvao ovu krsnu svijeću na uspomenu 
ovog dana. I poslije kao župnik posebno je pa- 
zio na ovo dijete, da ostane nevino i nepokvare- 
no. Bila je to doista vrlo čedna i valjana dje- 
vojčica. Nego, kad odraste do sedamnaeste go- 
dine, htjede jednog dana poći u društvo mladića 
i djevojaka ne baš dobrog glasa. Tada je po- 
zove svećenik k sebi i izvadi iz ormara njezinu 
krsnu svijeću pa sa suzom u oku progovori dje- 
vojci: »Znaš li, da je ovo tvoja krsna svijeća? 
Znaš li, kamo danas ideš, i kojoj se pogibli iz- 
vrgavaš? Evo uzmi i ponesi ovu svijeću svoioj 
kući pa nek ti poslije bude i tvoja smrtna svi- 
jeća. Kad te napadnu najžešće napasti, upali 
ovu svijeću i promisli, kako će ti biti pri duši, 
kad budeš na samrti držala ovu istu svijeću.« 

— To je djelovalo. Djevojka nije pošla na ples 
ni u ono sumnjivo društvo već ravno kući, upa- 
lila je svijeću i promišljala. Ostala je uvijek 
najuzornijom djevojkom, a napokon postade i 
dobrom kršćanskom majkom. 

10. Tvoj vjenčani dan. 

Cvjetnim vijencem ovjenčana, bijelom ko- 
prenom ovijena, u krasnu vjenčanu odjeću o- 
bučena — približavat ćeš se crkvi. U pratnji 
rođaka i prijateljica napokon stojiš pred crk- 
venim vratima, i tu pristupa zaručnik, uzima 
te pod ruku i preko crkvenog praga vodi pred 
Božji oltar. Srećan čas za te, ali i čas pun 
ozbiljnosti i velikog značenja! 

Svećenik izlazi pred oltar, moguće drži pri- 
godno slovo, pjevački je zbor na okupu, da 
skladnim pjevom koje duh. pjesme uzveliča sve- 
čanost. Zatim dolazi najglavnije. Svećenik pita 
najprije zaručnika pa onda i tebe ovako: »Ho- 
ćeš li uzeti ovdje nazočnoga N. za svoga zakoni- 
tog muža po običaju svete Majke Crkve?« Ti 
odgovaraš: »Hoću.« Dajete si ruke, a svećenik 
veli: »Ja vas združujem u ženidbu. U ime Oca 
i Sina i Duha Svetoga. Amen.« Tu silazi izvan- 
redna sakramentalna milost ovaj čas s neba 
na vas. Bog sam blagosivlja vaš brak i daje 
duši posebnu jakost za izvršivanje bračnih du- 
žnosti, a to su posebno ove: međusobna lju- 
bav i rađanje i odgoj zakonite djece. 

Svećenik posebno blagosivlja i prstene i mo- 
li »da oni, koji ih budu nosili, očuvaiu potpu- 
nu vjernost i vazda žive u uzajamnoj ljubavi«. 
Slijedi zakletva vjernosti i ljubavi i napokon 
blagoslov svećenika: »Mir i blagoslov Boga 

svemogućega Oca i Sina i Duha Svetoga sa- 
šao na vas i ostao vazda. Amen.« 

Tvoj vjenčani dan neka ti ostane u sve- 
toj uspomeni, te kada budeš iednom na smrt- 
noj postelji posljednji puta pružala svoju suhu, 
izmorenu i izmršavljenu ruku svome mužu i 
svojoj djeci, da mogneš mirna srca reći: »Mužu, 
zbogom! Bila sam ti vjerna do zadnjeg daha. — 
Djeco! Bog vas blagoslovio, ja sam svoju duž- 
nost ispunila.« 


11. Vjernost do groba. 

Bračna nevjera smatrala se kod svih na- 
roda velikim grijehom, koji su oštro kažnja- 
vali. Židovi u Starom Zavjetu takove su kame- 
novali. Egipćani bi mužu dali 100 udaraca, a 
ženi za sramotu odrezali nos. Arapi bi napro- 
sto odrubili glavu. Spartancima mudri Likurg 
nije to ni metnuo u zakone. A kad su ga upi- 
tali zašto to, odgovorio je: »Jer kod nas se 
takova što još nikad nije dogodilo.« Zato Ho- 
mer i opisuje Penelopu, kako 20 godina čeka 
svoga zakonitog muža Odiseja i kroz to vrije- 
me odbija 108 prosaca. 


A šta bi na to rekao moderni Pariz, gdje 
je samo u dvije godine bilo 5.995 rastavljenih 
žena? A šta New York, gdje na svakih 8 sati 
dolazi po jedna bračna rastava? Pa ipak tu 
stoji Krist, koji i današnjem ljudstvu doviku- 
je: »Što je Bog sastavio, čovjek neka ne ras- 
tavlja.« (Mt. 19, 6). 

Njemački car Konrad III. opkolio velikom 
vojskom grad Weinsberg i u njemu samog voj- 
vodu moćne stranke Velfa. Zagrozio se car, da 
će do temelja srušiti grad i poklati sve muškar- 
ce. Tada zamole žene i djevojke, da bar njih 
pusti u miru, jer su nevine i nisu krive ratu. Car 
ih pomiluje i zapovjedi, da odmah napuste grad, 
jer će započeti rušenjem zidina. One još za- 
mole, neka im dozvoli, da svaka uzme sa so- 
bom bar jednu stvar i to onu, koja joj je naj- 
draža. Car i to dozvoli. 

Na izlazu žena iz grada sav u začuđenju 
promatrao car još neviđeni prizor. Žene nisu 
ponijele dragocjenosti, slika i nakita, nego muš- 
karce. Jedne nosile oca, druge braću, a koja 
imala muža, ta nosila niega. Pa i najugled- 
nije dame povedoše se za tim primjerom, a i 
gospođa vojvotkinja nosila je svog gospodina 
vojvodu .... Prizor je ipak bio i ganutljiv, a 
caru su potekle suze. Ovolika ljubav djece pre- 
ma svojim očima i braći i ovako požrtvovna lju- 
bav žena prema zakonitom drugu djelovala je 
silno na cara Konrada. Oprostio je gradu i 
sklopio mir s vojvodom Velfa. 

12. Majka i djeca. 

Većeg prijatelja djece od Krista zemlja nije 
vidjela. »Pustite malene i ne zabranjujte im 
dolaziti k meni, jer je takovih kraljestvo ne- 
besko« (Mt. 19, 14). »I koji prima jedno ta- 
kovo dijete u ime moje, mene prima« (Mt. 18, 5). 
Svako dijete Krist je sam, koji kuca na vra- 
ta kućice: »Primite me, Krist je došao!« A ti, 
majko, zar da odbijaš? 

Kod starih Izraelaca plakala bi žena, kad 
joj Bog ne bi dao djece. Dirljiva je molitva 
Ane, majke proroka Samuela: »Gospode nad 
vojskama, ti vidiš bol tvoje sluškinje. Daruj mi 
sina i ja ću ga posvetiti Gospodinu.« Sv. Eli- 


zabeta žalostila se u sve dane svoje; a kakva 
radost uđe u kuću njenu, kad porodi sv. Ivana! 
Rimljanka Komelija, kako veli stara povijest, 
posjetila u gradu Kapui svoju prijateljicu. Ova 
joj u svom bogatom domu iznosi i pokazuje 
biserje. »A ti, prijateljice? Pokaži mi svoj naj- 
ljepši biser.« Tada Kornelija uvede svoju dje- 
cu u dvoranu i s ponosom pokaže: »Ovo je 
moje najljepše biserje!« 

Žalosno je pogledati obitelj, gdje su samo 
bračni drugovi, a nema oca ni majke. To je 
pravi grob, to je vrt bez cvijeća, to je grana 
bez pupoljaka, to je zvono bez zvuka; znači 
pobjedu poganstva nad kršćanskim duhom! Te- 
ško narodu, gdje se teše više mrtvačkih lije- 
sova, negoli se pravi dječjih kolijevki! 

Modeme je žene nažalost uhvatio silan 
strah od djece. Djeca im izgledaju teret, a ne 
alatka briga i dar od samoga Boga. Ali one 
će polagati strogi račun pred vječnim Sucem, 
jer Bog se ne da izrugivati svojim zakonima. 
One su uzele male psiće i mačkice te ih glade 
i ljube, nose ih u naručju; a djecu ne podnose. 
Kako je iskrivljen Božji i naravni zakon! U sa- 
mom Berlinu ima 200.000 male djece na ru- 
kama majka, a 240.000 pasa! Za 40.000 imade 
više psića negoli male djece! Psi isturaše dje- 
čicu iz ruku majki. Ove psiće one tetoše, mi- 
luju, hrane i u posebne košare polažu na po- 
činak. U Parizu postoji dapače i groblje pasa 

s mramornim grobnicama, zlatnim natpisima i 
fotografijom »drage životinjice«. To je odurno. 
Žalosno! 

Zakon Božji nalaže: tko se služi ženidbom, 
taj mora i teret ženidbe nositi. Raditi drukčije 
znači proti Bogu raditi, znači dušu okaljati 
smrtnim grijehom. Mi kršćani znamo da će do- 
ći dan, svečan i strašan, kad ćeš stajati pred 
vječnim Sucem i on će te pitati? »Gdje su ti 
djeca? Jesi li ti kriva, da ih nije više bilo?« 
Tu ne će vrijediti isprika: »Bili smo siromašni!« 
Bog će pitati: »A zašto ste se onda služili brač- 
nim pravom?« 

»Ali bolesna sam. I liječnik mi zabranio 
imati djecu.« Na to odgovaraju ugledni kato- 
lički liječnici: »Žene su više bolesti zadobile 
radi djece, kojih nemaju, negoli radi one, koje 
imaju.« Cijela narav žene stvorena je za rađa- 
nje, i njoj u najviše slučajeva škodi upravo to, 
što nema rađanja. Dr. Franck, direktor rodilišta 
u Kolnu, piše posve jasno i otvoreno: »Kroz 36 
godina imao sam 69.000 majki u bolnici i vrlo 
su rijetki slučajevi, da bi materinstvo kojoj že- 
ni škodilo.« Zato čuvaj se liječnika, koji plaše 
majke! 

Budući da je brak sveti sakramenat, koji 
ima čuvati i štititi sveta Crkva, preporučam ti, 
da se obratiš na iskusnog ispovjednika i da ga 
pitaš, kako imaš urediti svoj bračni život, da 
spasiš svoju neumrlu dušu. 

Njemački pučki misionar pripovijeda, kako 
mu govorila jedna junačka majka: »Iza dru- 
gog poroda reklo mi je više liječnika, da ne 
smijem više roditi, inače da mi je život u o- 
pasnosti. Dobro, onda umirem kao mučenica 
svoje dužnosti, rekla sam mužu, ali mi ćemo 
potpuno kršćanski živjeti. I hvala Bogu, evo još 
i danas živim sretna i zadovoljna, a imam 24 
djece!« 

Sveta Katarina Sienska bila je 25. dijete 
sv. Ignacije 13. dijete, sv. Tereziia od Malog 
Isusa 9. dijete, — jer su imali prave kršćanske 
majke. 



13. Herodov grijeh. 

S užasom sjeća se čovječanstvo kralja He- 
roda, koji dade poubijati nevinu dječicu. Po- 
ubijao ih ie jednostavno zato, što se bojao za 
svoj udoban i rasipan život. Kako je grdan i 
ružan taj grijeh Herodov! I umro je zato u stra- 
hovitim mukama; crvi ga živa rastočiše. Herod 
je umro, ali njegov grijeh još živi. Živi i sad 
po gradovima i selima. Svuda hodaju majke, 
na kojima su kaplje krvi nevine dječice, koju 
one poubijaše. Današnji svijet gotovo da se vi- 
še i ne zgraža nad tim, ali ipak Bog to osu- 
đuje isto tako kao i pokolj Herodov u Betle- 
hemu. I još je grozniji ovaj grijeh od Hero- 
dovog, jer Herod nije bio otac ni maika one 
dječice, ali danas vlastiti roditelji to čine i to 

posve svijesno i proračunano: » Imam ih dvoje, 
troje — a ti četvrto, peto moraš pod nož , . .« 

Još ne možemo da zaboravimo onih užasnih 
žrtava svjetskog rata, onih 10 milijuna mrtvaca, 
u cvijetu svoje mladosti ugašenih života. Čovjek 
zadršće. Pa ipak, šta je tai broj u usporedbi s 
onim brojem žrtava nevine djece, što ih pou- 
bijaju moderne majke, koje su izgubile vjeru i 
strah Božji! Broje neki na čitave milijune ova- 
ko poubijane diece u modernoj Evropi. 

Poznata je činjenica i u Francuskoj i kod 
nas: oni krajevi, u kojima je živa vjera u Boga 
i vječni život i gdje ljudi idu u crkvu, tamo 
ima djece, ali gdje je zamrla vjera, tamo ili 
zaprečuju da i ne dođe do začeća ili kad dođe 
onda majka ubija. 

Imaš li kod kuće djece? Na primjer jedno 
takovo od 6 ili 7 godina, umiljato, veselo i dobro 
dijete. Metni ga, majko, sebi na krilo i pogledaj 
duboko u njegove mile oči. Kakova uzvišena 
ljepota i kakova nadnaravna toplina izbija iz 
njih i uzdiže tebe! Ćutiš, kako ti s neopisivom lju- 
bavlju ovija svoje ručice oko vrata. A sad: da 
uzmeš veliki kuhinjski nož te prerežeš nevinom 
djetetu i milom čedu vrat . . . ? ! Da, draga maj- 
ko! Ti se zgražaš, i ja se zgražam, kad pomislim 
na onolike majke, koje umoriše svoju dječicu još 
prije nego su i krštena, i još prije nego su s 
njihovih usana mogle čuti slatku riječ: »Mama!« 
»Majko!« 


Groza nas hvata i kod pomisli, kad se na 
sudnjem danu pojave sve ove male ljepušne 
glavice nevine dječice, poubijane prije sv. kršte- 
nja, i kad proplaču ona dječja lišća, što ne će 
nikada licem u lice pogledati Boga, a to samo 
zato, jer im majke zakrenuše vratom prije nego 
ugledaše Božje svijetlo. Zato, majke, natrag Bo- 
gu i natrag vjeri otaca naših, pa će nestati tih 
strašnih modernih grijeha iz našeg naroda. 

14. Majčina molitva. 

Slavni biskup Mainza Ketteler znao je reći: 
»Imati dobru katoličku majku, to je među svim 
Božjim darovima najveći dar.« A sv. Otac Pa- 
pa Pijo IX. uskliknuo je: »Dajte mi dobre ka- 
toličke majke i ja ću obratiti cijeli svijet!« Sve- 
ci su obično imali i svete majke. Sv. Bazilije 
piše s velikim poštovanjem o svojoj svetoj i 
pobožnoj majci Emiliji. Sv. Grgura Velikog od- 
gojila je svetica majka sv. Silvija, a sv. Ivana 
Zlatoustog njegova vrlo pobožna majka Antuza. 
Cijeli svijet slavi sv. Moniku: majku sv. Augusti- 
na, i sv. Blanku: majku sv. Ljudevita. 

Majke nisu sagradile veličanstvenih rim- 
skih bazilika, niti su majke gradile mostove ili 
prekooceanske brodove, jer to nije njihov po- 
sao, ali majke na svom krilu odgajaju ono, što 
je u svijetu najuzvišenij i najplemenitije, — 
dušu djeteta. Zato je prijeko potrebno, da maj- 
ka bude doista pobožna i da molitva majčina 
prati dijete kroz sve bure života. 

Veliki katolički osnivač katol. djetičkih 
društava, Adolf Kolping, govorio je: »Znadete 
li, majke, što me je usred pokvarenosti svijeta 
visoko držalo? Imao sam majku siromašnu, ali 
majku, na kojoj ništa nisam vidio i ništa ni- 
sam čuo, što ne bih morao poštivati. Kada mi 
dolazila napast, ja sam mislio na svoju pobožnu 
majku, i napast je prolazila. A kad je umrla, 
onda sam istom vidio, kako mnogo moram da 
zahvalim njenom odgoju i molitvi.«. 

Katolički pjesnik Brentano bio izgubio vje- 
ru i sreću svoje mladosti. Trpio je silno u duši. 
Jedne noći sieti se, kako je nekada gledao svo- 
ju majku, gdje večerom kleči i moli glasno 
»Zdravo Marijo« i kako njemu na čelo pravi 
znak sv. križa. To ga potrese do dna duše. On 
je kleknuo te noći i iza dugog vremena počeo 
opet da moli »Zdravo Marijo.« »To bješe jedina 
nit, po kojoj sam se spasio.« Brentano se obra- 
tio i postao odlučan katolik. 

Melhior Diepenbrock bio kao dijete vrlo 
zločest i nemiran, a imao vrlo pobožnu maiku, 
koja mu najviše primjerom svojim svijetlila pa 
ju je zato štovao i ljubio. Radi zla vladanja 
otpušten iz škole, javi se kao već odrastao mla- 
dić u vojnike. Brižna majka dala r.- : e priličnu 
svotu novaca na put, ali on to sve troši 
gostionama kroz nekoliko večeri. U štvu bio 
je tako slaba vladanja, da su ga i otuda pro- 
tjerali. Zdvojan pomišlja na samoubojstvo. U 
toj najtežoj napasti života iskrsne pred njim 

slika njegove majke, kako kleči, moli i plače 
i kao da slatko zove: Melhiore, dijete moje, 

Melhiore . . . I to je bio čas njegova obraćenja. 

On postade pobožan mladić, pođe u svećenike 
te napokon postade i biskup u Breslavi i kardi- 
nal te preminu svetom smrću 1853. Komu za- 
hvaljuje Crkva i domovina, što je dobila vrsnog 
kardinala i biskupa? — Njegovoj pobožnoj 
majci. 

15, Apostoli svoje obitelji. 

Kod dobre i kreposne majke svima je dob- 
ro u obitelji pa i onim najbiednijim, jer dobra 
je majka kao sunce, koje svakog grije i svima 
donosi veselje i toplinu. Ali i nešto više zna 
biti dobra i kreposna majka, pa postane apo- 
stol svoje obitelji, tako da svi postanu dobri, 
i oni koji su daleko zalutali od Boga. Takova 
je bila sveta Monika, koja je svojim kreposti- 
ma i muža i sina privela Bogu, ali iza dugih go- 
dina molitve i trpljenja. 

Pobožna djevojka s običnim kreposnim 
životom, neka ne pomišlja, da bi i ona takovo 
što mogla učiniti. Njoj se preporučuje ono, što 
smo na poče; u rekli: ne uzimaj onoga, koji 
ne ljubi dr -ga Boga! Ali ako već imaš, ti 
majko, na nesreću takovo dijete ili takovog 
muža, onda ugledaj se u primjer ove svete maj- 
ke pa budi i ti apostol svoje obitelji. Sada ste 
svi na okupu i sretni, ali pomisli, majko, što 

će biti za nekoliko godina. Zar će i onaj tvoj 
sin, što se izruguje vjeri ili tvoj muž, koji već 
duge godine nije bio kod sv. Pričesti, zar će- 
te vi biti skupa u nebu? Ali ti bi htjela, da 
budete skupa sretni svi i tamo preko groba. 
O onda počni veliki apostolski rad u svojoj 
obitelji. 

Ercole Antonio Calascibetta iz Palerma, 
nećak velikog framasuna Fortunata Calasci- 
betta bijaše jedan od onih nesretnika, koji se 
posve dali u službu đavla. Kao časnik Gari- 
baldijeve čete provali god. 1870. u Rim. Ista- 
kao se oskrvnjivanjem oltara, križeva i svetih 
slika. Bio bijesan psovač. Javno svakom prizna- 
vao, da je tijelo i dušu zapisao đavlu. Na svo- 
joj posjetnici dade naslikati đavla crvenom bo- 
jom, a na njegovim krilima svoje ime. Rasta- 
pao se od radosti, što je prijatelj samom ne- 
častivom. Bio takav, da se gori ni pomisliti ne 
može. No g. 1879. oženi se kreposnom i po- 
božnom djevojkom. I kad se spremao, da ulije 
svoju iskvarenost i u srce mlade žene, Bog se 
upravo njom posluži da ga obrati. Teško je to 
išlo. O, koliko je ona jadnica pretrpjela uz nje- 
ga! Ali vjera, molitva i suze njezine učiniše te 
se bijesni vuk pretvori u umiljato janje. Ercole 
počne vjerovati, moliti se i ispovijedati . . . 

Framasuni se čudili i ljutili, ali zanijekati 
nisu mogli, da je obraćenje iskreno i odlučno. 
Pred smrt, dvije godine iza svog obraćenja, i 
u najstrašnijim bolima, nije se čuo ni jedan uz- 

dah nestrpljivosti, a prije gotovo svaka riječ 
bila psovka. Pobožna njegova žena bila mu uz 
bolesnički krevet kao bijeli anđeo, a on mir an 
i sabran s toplom molitvom na usnama. O vra- 
tu mu škapular blažene Djevice, a na prsima 
je držao križ. Više puta se pričestio. Na ru- 
kama svoje kreposne žene ispusti mirno dušu 
2. kolovoza 1882. 

16. Zaključak. 

Stara hrvatska pjesma pripovijeda, kako je 
dijete na šetnji našlo lijepu ružicu usred trnja. 
Dijete veli: »Majko, raspolovit ćemo. Tebi pola 
cvijeta i meni pola.« — »Ne, dijete moje. Evo 
tebi cijeli cvijet, a tvoja majka uzet će ovo 
trnje s ruže i oplesti vijenac oko svoje glave.« 

Tako su doista i radile naše slavne hrvat- 
ske majke, koje su rado rađale djecu i ljubile 
djecu i odgajale junake, koji su kroz stoljeća 
bili predziđe kršćanstva. Bile su to majke, koje 
su radije same trpjele, samo da djeci dadu ži- 
vot i kršćanski odgoj. Daj nam, Bože, takovih 
pravih katoličkih majka! 

14, Vječne istine. 



Život kratak, a smrt stalna, 

Njoj se ne zna dan ni čas; f * 

Ako vrijeme gubim sada, 

Ne ću ga imat zadnji čas. 

Jednu samo imam dušu, 

Nju mi dade vječni Bog; 

Propadne li ona ludo, 

Što će biti od zla tog? 

Bog me vidi, Bog će sudit; 

II’ u pako ii' u raj; 

II' u raju divna slava, 

II' u paklu strašan vaj. 

Svemu dode jednom konac, 

AT vječnosti nije kraj; 

IT u raju vječna slava, 

II' u paklu vječan vaj. 

